২০ হাজার বুথের তালিকা দিল জাতীয় নির্বাচন কমিশন

কলকাতা: ২০ হাজার নামের তালিকা প্রকাশ করল নির্বাচন কমিশন (Election Commission)। ধাপে ধাপে এই তালিকা প্রকাশ করা হবে বলে কমিশন সূত্রে খবর। অবশেষে লজিক্যাল ডিসক্রিপেন্সির (Logical Discrepancies) তালিকা প্রকাশ করল নির্বাচন কমিশন (ECI)। সুপ্রিম কোর্ট (Supreme Court) আগেই নির্দেশ দিয়েছিল ২৪ জানুয়ারির মধ্যেই তালিকা প্রকাশ করতে হবে, সেই নির্দেশই মান্যতা দিল কমিশন। রবিবার থেকেই পঞ্চায়েত থেকে শুরু করে বিভিন্ন সরকারি অফিসে সেই তালিকা টাঙানোর কাজ শুরু হবে।

সিইও মনোজ কুমার আগরওয়াল জানালেন, ২০ হাজার বুথের তালিকা দেওয়া হয়ে গিয়েছে৷ ধাপে ধাপে কাজ করছে ইসিআই৷ ধাপে ধাপে তালিকা দেওয়া হচ্ছে বলে জানান হয়েছে সিইও-কে জাতীয় নির্বাচন কমিশনের তরফে৷ লজিক্যাল ডিসক্রিপেন্সির (Logical Discrepancies) তালিকা প্রকাশের দাবি বারবার উঠছিল বিভিন্ন রাজনৈতিক দলের তরফে। লজিক্যাল ডিসক্রিপেন্সির নাম করে ১ কোটি ৩৬ লক্ষের নামের তালিকা তৈরি করা হয়েছে। সেই আবহেই শীর্ষ আদালত এই নির্দেশ দিয়ে কমিশনের জন্য ‘ডেডলাইন’ বেঁধে দেয়। আজই ছিল তালিকা প্রকাশের শেষদিন। কিন্তু দুপুর গড়িয়ে বিকেল হলেও তালিকা প্রকাশ হয়নি। বিকেলেই সিইও দফতর (CEO West Bengal) সূত্রেও জানা গিয়েছিল, “সফটওয়্যারের কাজ চলছে। নির্বাচন কমিশন ২৪ তারিখ বলেছে মানে এটা নয় যে আজকেই করতে হবে। আদালত কিছু তারিখ দেয়নি।” যদিও তার কয়েক ঘণ্টার মধ্যেই তালিকা দিল কমিশন।

আরও পড়ুন: বড় পদক্ষেপ নেওয়ার জন্য তৈরি থাকুন, বিরাট ইডি ডিরেক্টরের

সূত্রের খবর, রাজ্যের আনম্যাপড ও লজিক্যাল ডিসক্রিপেন্সির তালিকা তৈরি করে ফেলেছে নির্বাচন কমিশন। পরিমার্জনের কাজে নিযুক্ত ইআরওদের কাছে সেই তালিকা পাঠিয়ে দিয়েছে জাতীয় নির্বাচন কমিশন। অবশ্য আগামিকাল রবিবার হওয়ায় বেশ কিছু জেলায় এই তালিকা টাঙানো নাও হতে পারে।