SIR শুনানিতে ঢুকতে পারবেন না BLA-রা বিরাট নির্দেশ নির্বাচন কমিশনের

কলকাতা: এসআইআর-এর শুনানিতে (Stopped SIR Hearing) ঢুকতে দেওয়া হবে না বিএলএদের। হুগলির ঘটনার পর জেলাশাসকদের মনে করিয়ে দিল নির্বাচন কমিশন (Election Commission) । সোমবার এসআইআর-এর শুনানির তৃতীয় দিন। এদিন সকাল থেকেই বিএলএ-২ দের প্রবেশাধিকার দেওয়ার দাবিতে সরব হন বিধায়ক অসিত মজুমদার। শুধু তাই নয়, শুনানি বন্ধও করে দেন তিনি। এরপরই বড় নির্দেশ দিল নির্বাচন কমিশন।কমিশন জানিয়েছে, শুনানিকেন্দ্রে কোনও দলের এজেন্ট ঢুকলে সংশ্লিষ্ট আধিকারিকের বিরুদ্ধে পদক্ষেপ করা হবে। আবার, হুগলির মতো শুনানির প্রক্রিয়া আটকে রাখাও যাবে না। জেলাশাসকদেরই তা নিশ্চিত করতে হবে।

নির্বাচন কমিশনের নির্দেশে বলা হয়েছে, শুনানি প্রক্রিয়া যাতে কোনওভাবেই ব্যাহত না হয় সেটাও নিশ্চিত করতে হবে জেলাশাসকের। কোনও রাজনৈতিক দলের এজেন্টকে শুনানির সময় উপস্থিত থাকতে দেওয়া যাবে না। তার জন্য শুনানি প্রক্রিয়া বন্ধও রাখা যাবে না। প্রয়োজনে জেলাশাসককে ঘটনাস্থলে উপস্থিত থাকতে হবে এবং বিষয়টি পর্যালোচনা করতে হবে। যদি বিএলএ টু-রা শুনানি কেন্দ্রে ঢোকেন, ERO, AERO, BLO দের বিরুদ্ধে শাস্তি মূলক পদক্ষেপ নেওয়া হবে। জেলাশাসকদের এই বিষয়ে সতর্কতা জানিয়ে কড়া নির্দেশ পাঠাল মুখ্য নির্বাচনী আধিকারিক। এমনটাই কমিশন সূত্রে খবর।একইসঙ্গে রাজ্য পুলিশের ডিজি এবং কলকাতা পুলিশের পুলিশ কমিশনার কেও বিএলএ টু নিয়ে বার্তা নির্বাচন কমিশনের। রাজনৈতিক দলগুলির বিএলএ টু রা ঢোকার ফলে যাতে শুনানি বন্ধ না হয় সেজন্য পুলিশকেও প্রয়োজনীয় পদক্ষেপ নিতে হবে

আরও পড়ুন: ‘BLA-2দের শুনানিতে রাখতে হবে, না হলে বন্ধ থাকবে শুনানি’: অসিত মজুমদার

রবিবার তৃণমূলের নেতা-কর্মীদের সঙ্গে ভার্চুয়াল মাধ্যমে বৈঠক করেছিলেন দলের সর্বভারতীয় সাধারণ সম্পাদক অভিষেক বন্দ্যোপাধ্যায়। সূত্রের খবর, সেখানেই শুনানিকেন্দ্রে এজেন্টদের উপস্থিতি সংক্রান্ত অবস্থানের বার্তা দিয়েছিলেন তিনি।সোমবার এসআইআর-এর শুনানির তৃতীয় দিন। এদিন সকাল থেকেই বিএলএ-২ দের প্রবেশাধিকার দেওয়ার দাবিতে সরব হন বিধায়ক অসিত মজুমদার। শুধু তাই নয়, শুনানি বন্ধও করে দেন তিনি। বিধায়ক অসিত মজুমদার বলেন, আমরা এই ধরনের হেয়ারিং পদ্ধতির বিরুদ্ধে। যাকে তাকে যে কোন অবস্থায় হেয়ারিং করে দেওয়া হচ্ছে। যারা সরকারি কর্মচারী দীর্ঘদিন সরকারি কাজ করেছেন অবসর নিয়েছেন পেনশন পান তাদেরকে হিয়ারিং-এ ডাকা হচ্ছে। যারা পাসপোর্ট করেছে, যাদের ২০০২ এর ভোটার লিস্টে নাম রয়েছে তাদের হেয়ারিং এ টাকা হচ্ছে। এটা চরম অব্যবস্থা, মানুষের দুর্ভোগের শেষ নেই। অনেক বয়স্ক মানুষ আছে তারা লাইনে দীর্ঘক্ষণ দাঁড়িয়ে রয়েছে। আমাদের প্রশ্ন বিএলএটু তারা কেন হেয়ারিং এ থাকবে না।